Opetin-yhteisö: Sosiaalinen media koulu-yritysyhteistyön tukena
Muista minut	Rekisteröidy	Unohtunut salasana	EtusivuKatso mitä Opetin-yhteisössä tapahtuu.RyhmätTule luomaan kumppanuuksiakoulujen ja yritysten välille.BlogitLue muiden kirjoituksia japidä yllä omaa blogiasi.VideotKatso elinkeinoelämääkäsitteleviä videoita.	BlogitMikko KuivalainenSosiaalinen media koulu-yritysyhteistyön tukena
BlogitAvainsanatsosiaalinen media, opetin, keski-ikä, nuoret, oppiminen, tieto- ja viestintätekniikka, laatu, parviäly, parvi, lauma, yhteisö, skenaario, yvi, kemian vuosi, vuosi 2011, twitter, yritysvierailu, virtuaalinen, pedagogiikka, koulu-yritysyhteistyöNäytä kaikki	Sosiaalinen media koulu-yritysyhteistyön tukena
Mikko Kuivalainen 29.9.2011 virtuaalinenyritysvierailu
Miltä kuulostaisi virtuaalinen yritysvierailu?Sosiaalinen media on tullut voimakkaasti mukaan koulun ja yritysten arkeen. Se on luonut myös koulu-yritysyhteistyöhön uusia mahdollisuuksia ja toimintamalleja. Koulujen ja yritysten arjessa on nyt käynnissä varsinaiset online-talkoot.Verkkopalveluiden käyttäjiä motivoidaan ideoimaan, markkinoimaan, visualisoimaan ja tuottamaan sisältöjä yhteisöllisesti. Internet ja erityisesti sosiaalinen media muokkaavat työntekoamme yhä enemmän. Puhutaan myös joukkoistamisesta tai parviälyn hyödyntämisestä, jolloin yhdessä tekeminen edellyttää aivan uudenlaisia toimintatapoja.Omaan osaamiseen sosiaalinen media on tuonut uusia haasteita: kuinka ketterä ja avoin olen muutoksille? Sosiaalinen media haastaa elitistisen asiantuntijatiedon. Nyt meistä tavallisista netin käyttäjistä tuleekin keskeisiä tiedon tuottajia.Koulu-yritysyhteistyö kehittyy Opetin.fi-verkkopalvelussaKoulu-yritysyhteistyössä sosiaalisen median käytännöt ovat mukautuneet nopeasti. Lyhyessä ajassa Taloudellinen tiedotustoimisto on kehittänyt Opetin.fi-verkkopalvelun koulujen ja yritysten yhteistyötä kehittämään. Opettimessa on kaksijakoinen ajattelu: toisaalta perinteisempi julkinen verkkopalvelu aineistojen nopeaan jakamiseen ja toisaalta hyvin dynaaminen, muuttuva ja yhteisöllinen Opetin-verkkoyhteisö uusien opetusta kehittävien työkalujen luomiseen. Opetin-yhteisössä toimii tällä hetkellä noin 2 000 opettajaa ja yritysten edustajaa, ja yhteisö on jakaantunut lähes kahteensataan erilaiseen kehittäjäryhmään.Yhteisöllisyyden kehittäminen ja kasvattaminen eivät tapahdu hetkessä. Esimerkiksi Opetin-verkkoyhteisöllä huomattiin olevan selkeät kehitysaskeleet. Yhteisön käyttäjillä on hyvin erilaisia rooleja suhteessa omaan aktiivisuuteen. Tällä hetkellä Opetin-yhteisössä käyttäjiä kiinnostavat esimerkiksi skenaariot ja ennakointitiedon hyödyntäminen sekä yksittäisten koulujen ja yritysten kumppanuuksien kehittäminen.Kohti virtuaalista yritysvierailuaMiltä kuulostaisi ajatus, että joku yritysmaailman edustaja osallistuisi koulun opetustilanteeseen virtuaalisesti verkkovideoneuvottelun kautta? Ajatus ei ole enää utopiaa, sillä esimerkiksi Tampereella toimivan asiantuntijaverkoston välityksellä on tällainen palvelu ollut jo saatavilla pidemmän aikaa Tampereen seudun oppilaitoksille. Myös Turun seudulla virtuaalista yritysvierailua testattiin viime keväänä yhteistyössä elintarviketeollisuuden kanssa ja kokemukset olivat rohkaisevia.Virtuaalisella yritysvierailulla voidaan käydä turvallisesti sellaisissakin toimipisteissä, joissa työturvallisuusohjeet estäisivät sen muutoin. Tulevaisuudessa tullaan varmasti näkemään myös erilaisia pelisovelluksia, joissa koulu-yritysyhteistyön teemat tulevat tutuiksi. Virtuaalimaailmoissa, kuten Second Life, on jo suomalaisilla organisaatiolla ollut yrittäjyyskasvatuksen sisältöjä.Sosiaalinen media mahdollistaa koulun ja yrityksen arjen lähentymisen toisiinsa. Oppiaineiden välinen yhteistyö ja yritys oppimisympäristönä ovat juuri sellaisia teemoja, joihin sosiaalinen media soveltuu mainiosti yhteistyön välineeksi. Reaaliaikaiset, innovatiiviset ratkaisut nuorten työelämätietouden lisäämiseksi ovat tarpeen, jotta voimme varmistaa jatkossakin osaavien sukupolvien siirtymisen työelämään.Lue lisää Taloudellisen tiedotustoimiston InfoTAT-lehdestä.Mikko Kuivalainen, asiantuntija, verkkoviestintäTaloudellinen tiedotustoimisto Jaa tämä sisältö: